Avatonpress: Ο Π. Κοκκόρης με νέους που δραστηριοποιούνται στα δημοσιονομικά\nΠαρασκευή, 5 Ιουλίου 2019 1:00 μ.μ.\nΟ Π. ΚΟΚΚΟΡΗΣ ΜΕ ΝΕΟΥΣ ΠΟΥ ΔΡΑΣΤΗΡΙΟΠΟΙΟΥΝΤΑΙ ΣΤΑ ΔΗΜΟΣΙΟΝΟΜΙΚΑ\nΜε νέους ανθρώπους που δραστηριοποιούνται στους τομείς του Φορολογικού, του Ασφαλιστικού αλλά και τα Εργασιακά, συναντήθηκε σήμερα ο υποψήφιος βουλευτής Α' Θεσσαλονίκης με τη ΝΔ, Παναγιώτης Κοκκόρης.\nΟ πρώην Γενικός Γραμματέας Κοινωνικής Ασφάλισης στο Υπουργείο Εργασίας, έτυχε ιδιαίτερα θερμής υποδοχής, ενώ ως βαθύτατος γνώστης του δημοσιονομικού χώρου, κλήθηκε να σχολιάσει προβλήματα του κλάδου που τέθηκαν προς συζήτηση.\nΑναφέρθηκε στο έργο και τις οργανωτικές αλλαγές που έγιναν στη γενική γραμματεία Κοινωνικών Ασφαλίσεων, όπου υπηρέτησε ως Γενικός Γραμματέας «σε δύσκολες εποχές» ενώ για την υποψηφιότητά του τόνισε, μεταξύ άλλων:\n«Προέρχομαι από εσάς, είμαι ένας από εσάς, είμαι σαν εσάς.\nΥπηρέτησα στον ιδιωτικό τομέα ως λογιστής-φοροτεχνικός όσο και στον δημόσιο ως εφοριακός-ελεγκτής και επιθεωρητής του υπ. Οικονομίας. Αγαπώ τη Θεσσαλονίκη, πιστεύω στην ορθοδοξία, αγαπώ τον πολίτη, ήμουν πάντα δίπλα του και θα είμαι δίπλα του και την επόμενη ημέρα ως βουλευτής».\nΟ κ. Κοκκόρης αναφέρθηκε στη μείωση του ΕΝΦΙΑ κατά 30% αλλά και τη μείωση των φόρων στις επιχειρήσεις από το 28% στο 20% δυο βήματα στα οποία όπως είπε αποτελούν πρώτη προτεραιότητα της ΝΔ.


Σκόραρε ο Ράμσεϊ, ποιος διάσημος θα μας... αποχαιρετήσει; | SDNA\nΣκόραρε ο Ράμσεϊ, ποιος διάσημος θα μας... αποχαιρετήσει;\n28 Μαΐου 2017, 10:30\nΟ Άαρον Ράμσεϊ πέτυχε το γκολ που χάρισε στην Άρσεναλ το Κύπελλο Αγγλίας κόντρα στην Τσέλσι και τώρα αναμένουμε θάνατου διάσημου...\nΕίναι γνωστό ότι ο Ουαλός άσος των «κανονιέρηδων» έχει μια περίεργη, σχεδόν σοκαριστική σύνδεση με τους θανάτους διασήμων. Τα τελευταία χρόνια όταν ο Ράμσεϊ σκοράρει, κάποιος επώνυμος χάνει τη ζωή του.\nΤου... έχει βγει το όνομα του καημένου. Λίγα λεπτά μετά το τέρμα που σημείωσε το απόγευμα του Σαββάτου στο «Γουέμπλεϊ», τα μέσα κοινωνικής δικτύωσης... πήραν φωτιά ποντάροντας στον επόμενο διάσημο που θα πεθάνει!\nΑυτά είναι κάποια από τα διάσημα θύματα του Ράμσεϊ...\n26 Δεκεμβρίου 2016: ο Τζορτζ Μάικλ πεθαίνει ανήμερα των γενεθλίων του Ράμσεϊ!\nΤώρα τα... στοιχήματα είναι δικά σας!\nΣτη Μέκκα για το Ραμαζάνι ο Πογκμπά (pics)\nΝταβίντ Λουίζ για Ντιέγκο Κόστα: «Είναι... κακάσχημος»\nΔεν θέλει να φύγει από την Ελλάδα ο Τσόρι


Πάνω από 33.000 νέα κρούσματα, άνοδος θανάτων και διασωληνώσεων - NEWS GR\nΠάνω από 33.000 νέα κρούσματα, άνοδος θανάτων και διασωληνώσεων\n06.01.2022, 18:10 Ενημερώθηκε στις: 06.01.2022, 18:40\nΜε ταχείς ρυθμούς συνεχίζει την εξάπλωσή της η παραλλαγή Όμικρον στην Ελλάδα, με τον ΕΟΔΥ να ανακοινώνει ότι τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες ανέρχονται σε 33.716. Ο συνολικός αριθμός των κρουσμάτων ανέρχεται σε 1.422.020, εκ των οποίων το 50,1% είναι άνδρες.\nΆλλοι 70 ασθενείς έχασαν τη ζωή τους κατά το τελευταίο 24ωρο (χθες είχαν ανακοινωθεί 62 θάνατοι), ενώ από την έναρξη της επιδημίας έχουν καταγραφεί συνολικά 21.185 θάνατοι. Το 95,1% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 639, από 628 χθες. Το 58,4% είναι άνδρες, η διάμεση ηλικία τους είναι τα 64 έτη, ενώ τo 80,3% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 542 (ποσοστό: 84,82%) είναι ανεμβολίαστοι ή μερικώς εμβολιασμένοι και 97 (15,18%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.795 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 593. Χθες είχαν ανακοινωθεί 641 εισαγωγές (ημερήσια μεταβολή: -7,49%). Ο μέσος όρος εισαγωγών του επταημέρου είναι 486 ασθενείς. Η διάμεση ηλικία των κρουσμάτων είναι 36 έτη, ενώ η διάμεση ηλικία των θανόντων είναι 78 έτη.\nΗ γεωγραφική κατανομή των 33.716 κρουσμάτων:\n→ 1.271 κρούσματα υπό διερεύνηση\nPrevious Με λαμπρότητα ο εορτασμός των Θεοφανίων σε όλη τη χώρα\nNext Θεοφάνεια στην Αλεξάνδρεια – Πατριάρχης Θεόδωρος: «Τα νερά της Μεσογείου είναι αδιαπραγμάτευτα»


Runbeat Team 9:37 17-04-2022\nΠολύ γρήγορος ήταν ο μαραθώνιος της Σεούλ, με ρεκόρ κούρσας να σημειώνονται σε άνδρες και γυναίκες! Πιο συγκεκριμένα, ο μαραθώνιος στην πόλη της Νότιας Κορέας πραγματοποιήθηκε με τις δυνατότερες συμμετοχές όλων των εποχών.\nΜεγάλος νικητής αναδείχθηκε ο Αιθίοπας Mosinet Geremew, ο οποίος κατέρριψε το ρεκόρ κούρσας με χρόνο 2:04:43, βελτιώνοντας το 2:05:13 που είχε κάνει ο γεννημένος στην Κένυα Wilson Loyanae Erupe και στη συνέχεια απέκτησε τη Νοτιοκορεάτικη υπηκοότητα (πλέον είναι γνωστός ως Joohan Oh).\nΔρομέας από την Αιθιοπία τερμάτισε και στην δεύτερη θέση, με τον Herpasa Negasa να ολοκληρώνει τον αγώνα του λίγο πίσω από τον Geremew, με χρόνο 2:04:49.\nΑπίστευτη εμφάνιση πραγματοποίησε ο Βραζιλιάνος Daniel Do Nascimiento, ο οποίος με 2:04:51 σημείωσε νέο Εθνικό ρεκόρ, αλλά και ρεκόρ Νότιας Αμερικής, καταφέρνοντας να αποδείξει ότι είναι ένας από τους κορυφαίους μαραθωνοδρόμους εκτός Αφρικής όλων των εποχών!\nΗ δημοσίευση κοινοποιήθηκε από το χρήστη SEOUL MARATHON (@seoul_marathon)\nΡεκόρ κούρσας σημειώθηκε και στις γυναίκες, με την Joan Chelimo να τερματίζει σε 2:18:04, βελτιώνοντας το 2:19:51 που είχε κάνει το 2006 η Κινέζα Zhou Chunxiu. H Sutume Asefa Kemede πήρε την δεύτερη θέση με χρόνο 2:18:12 και η Eunice Chumba την τρίτη, με 2:20:02.\nΟ μαραθώνιος της Σεούλ διεξήχθη για 76η φορά, με τον φετινό αγώνα να είναι ένας από τους κορυφαίους όλων των εποχών.\nTags: ΜΑΡΑΘΩΝΙΟΣ , ΣΕΟΥΛ


J2US: «Τα πήρε» ο Σταμάτης Φασουλής με την Κατερίνα Λιόλιου – Μην καρφώνουμε συναδέλφους - Newsbeast\nJ2US: «Τα πήρε» ο Σταμάτης Φασουλής με την Κατερίνα Λιόλιου – Μην καρφώνουμε συναδέλφους\nΕνοχλημένος με την τραγουδίστρια ο κριτής του μουσικού ριάλιτι\n«»Είχαμε ένα χορευτικό, είχαμε τις αναπνοές, εντάξει… Η αλήθεια είναι ότι ο συνδυασμός του χορού με το να θυμάσαι τα λόγια για ένα κορίτσι που δεν είναι επαγγελματίας, όπως η Αλεξάνδρα, δεν είναι ιδιαίτερα εύκολος. Αν σκεφτούμε ότι κάποιες ποπ τραγουδίστριες τραγουδάνε και λίγο playback» έσπευσε να δικαιολογηθεί, δίχως πάσα, η Κατερίνα Λιόλιου κατά τη διάρκεια της κριτικής. Κάτι που δεν άρεσε, ωστόσο, στον Σταμάτη Φασουλή ο οποίος και το εξέφρασε.\n«Πολύ ωραία εμφάνιση, πολύ ωραίο το χορευτικό και όντως δεν είχε απαιτήσεις το τραγούδι κατά τη γνώμη μου. Το τραγούδι. Μην τα μπερδεύουμε με κάτι άλλο και μην καρφώνουμε και συναδέλφους σας. Δεν είναι ωραίο… Εσείς χαρήκατε αλλά δεν ήταν και ανάγκη να πείτε για τις συναδέλφους σας ότι το τραγουδάνε playback» αποκρίθηκε ο Σταμάτης Φασουλής.\nΚ.Λ.: Γιατί η Αλεξάνδρα εδώ διαγωνίζεται για τη φωνάρα της, το κορίτσι μου!


BR Performance: 230 ή 240 PS για το Renault Clio RS [video] | Burnout\nΗ BR Performance προτείνει μια σχετικά διακριτική αύξηση της ισχύος του Clio RS και μάλιστα στο πρώτο στάδιο σε ανταγωνιστική τιμή.\nΑν και το Clio 4 RS δεν είναι το ίδιο ρηξικέλευθο με το προκάτοχό του, διαθέτει τουλάχιστον το πλεονέκτημα ενός μοτέρ τούρμπο που είναι σαφώς πιο εύκολο στη βελτίωση. Η BR Performance προτείνει ένα πακέτο Σταδίου 1, με 230 PS και σε δεύτερο στάδιο ανέβασμα στους 240.\nΕίναι γεγονός ότι το Clio 4 RS δεν εξεγείρει τα πάθη. Η μετρίως σπορ τοποθέτησή του και οι επιλογές του μάρκετινγκ (τέσσερις πόρτες, αυτόματο σασμάν) δεν χωνεύονται εύκολα από τους σκληροπυρηνικούς. Έτσι φιγουράρει περισσότερο ως ένα συμπαθητικό αυτοκίνητο με καλό δυναμικό υπόβαθρο.\nΗ BR Performance προτείνει να το βελτιώσεις αρχικά σε Stage 1, που επιτρέπει στο 1,6λιτρο μπλοκ να περάσει από τους 200 στους 230 ίππους, ενώ η μέγιστη ροπή ανεβαίνει στα 32,6 kgm από τα στοκ 24,5. Το κέρδος των 30 PS και των σχεδόν 12 kgm κοστολογείται στα €590, οπότε γιατί να δώσεις τρία χιλιάρικα για να πάρεις τα 220 PS του Clio RS 220 Trophy;\nΣτο δεύτερο στάδιο βελτίωσης που προτείνει η BR Performance, τα άλογα ανεβαίνουν κατά δέκα, φτάνοντας τα 240. Εκτός από τον αναπρογραμματισμό της ECU, σε αυτό το Stage 2 περιλαμβάνεται και γραμμή εξάτμισης της Miltek, καθώς και φίλτρο αέρα BMC στο ορίτζιναλ φορμά. Η τιμή γι’ αυτό το δεύτερο στάδιο δεν μας έχει γίνει ακόμη γνωστή, αλλά την υπολογίζουμε στο χιλιάρικο. Κόστος μάλλον συζητήσιμο για μόλις δέκα άλογα παραπάνω.\n[Πηγή BR Performance]


Γεννήθηκε στη Βέροια, μεγάλωσε στη Θεσσαλονίκη και συστήθηκε στο ευρύ κοινό μέσα από τη συμμετοχή του στο «Χ Factor» το 2017.\nΤώρα ο Βασίλης Προφυράκης παρουσιάζει την μπαλάντα «Μόνος εγώ» που ταιριάζει με το μοναχικό τοπίο των ημερών μας.\nΤη μουσική του τραγουδιού υπογράφει ο Σταύρος Χατζικιάν ενώ τους στίχους έχει γράψει ο ίδιος ο ερμηνευτής, ξεδιπλώνοντας μία ακόμα καλλιτεχνική πλευρά του.\nΤο τραγούδι γράφτηκε με αφορμή την όλη εμπειρία όσων ζούμε τα τελευταία χρόνια, όπως λέει ο Βασίλης Προφυράκης στο makthes.gr. «Αυτός ήταν και ο βασικός λόγος που δημιουργήθηκε ο τίτλος ‘Μόνος Εγώ’ μαζί βέβαια με κάποιες εσωτερικές αναζητήσεις για το αύριο, που οδήγησαν σε αυτό το αποτέλεσμα», τονίζει.\nΈνας από τους στόχους το πρώτο άλμπουμ\nΑκολουθώντας το κύμα της εποχής ο ίδιος κυκλοφορεί το τραγούδι μεμονωμένα χωρίς αυτό να ανήκει σε κάποιο ενιαίο άλμπουμ. Θεωρεί ότι είναι συγκεκριμένοι οι λόγοι που οδηγούν τους περισσότερους δημιουργούς κι ερμηνευτές να προτιμούν στις μέρες μας αυτόν τον τρόπο. «Είναι η νέα ψηφιακή εποχή και αυτό δεν μπορούμε να το αποφύγουμε. Ένας από τους λόγους λοιπόν που προτίμησα κι εγώ κάτι τέτοιο είναι αυτή η ψηφιοποίηση και ο τρόπος που πωλείται πλέον ένα τραγούδι. Επίσης, δεν δημιουργούνται πλέον δίσκοι και cd, κάτι που έχει μεταβάλει τα έσοδα οπότε και τα έξοδα των παραγωγών – videoclip», επισημαίνει.\nΩστόσο δεν αποκλείει στα επόμενα βήματά του να είναι και η δημιουργία ενός ενιαίου Cd. «Είναι ένας από τους στόχους μου και τις μεγάλες μου επιθυμίες !Με το καλό βήμα βήμα θα έρθει και το πρώτο ολοκληρωμένο άλμπουμ. Αυτές οι εποχές είναι πολύ ιδιαίτερες και χρειάζεται λίγο υπομονή ανεξάρτητα από το επάγγελμα …», σημειώνει.\n«Είμαστε το πιο προσαρμοστικό είδος στη γη»\nΕννοεί ασφαλώς αυτή τη δύσκολη συγκυρία του κορονοϊού και της πανδημίας, που είναι αβέβαιη κι έχει αλλάξει την καθημερινότητα όλων μας. Παρόλα αυτά δηλώνει αισιόδοξος. «Είμαστε αναμφισβήτητα το πιο προσαρμοστικό είδος στη γη. Έτσι και τώρα θα καταφέρουμε να βρούμε τον δρόμο μας για να προχωρήσουμε μπροστά. Είμαι λοιπόν αισιόδοξος για αυτά που έρχονται μπροστά μας . Η καθημερινότητα έχει σαφώς μεταβληθεί. Ειδικά η καλλιτεχνική αδράνεια με επηρεάζει πολύ. Πρόκειται όμως για μια ιδιαίτερη συνθήκη. Το πιο σημαντικό είναι μέσα σε αυτή να καταφέρουμε να έχουμε πρώτα από όλα υγεία και, πρώτα ο Θεός, θα τα καταφέρουμε», καταλήγει.\nΤη σκηνοθεσία του music video που ντύνει με εικόνα το «Μόνος Εγώ» έχει επιμεληθεί ο Άλεξ Κωνσταντινίδης. Το τραγούδι κυκλοφορεί από την Heaven Music.


Λένε ότι μία εικόνα ισοδυναμεί με 1000 λέξεις… Ωστόσο, πιστεύω ότι από μία εικόνα δε μπορείς να καταλάβεις το χαρακτήρα ενός ανθρώπου, τις σκέψεις, τις προθέσεις του, τις ανησυχίες του… Παρ’όλα αυτά θα προσπαθήσω να ασκήσω κριτική στο γνωστό και παράλληλα άγνωστο εαυτό μου.\nΚοιτάζοντας τον καθρέπτη, βλέπω ένα νεαρό άτομο γεμάτο με όνειρα και φιλοδοξίες. Βλέπω έναν άνθρωπο που ξέρει ότι τα χρήματα δε φέρνουν την ευτυχία ωστόσο είναι απαραίτητα για την επιβίωση…Βλέπω έναν άνθρωπο που σύμφωνα με άλλους θυσίασε τη σχολική του ζωή και την εφηβική του ηλικία στο βωμό του διαβάσματος και των συνθηκών του εκπαιδευτικού συστήματος. ΛΑΘΟΣ…Δε θυσίασα τίποτα…Έκανα αυτό που ήθελα και δεν το μετάνιωσα, γιατί έδωσα στον εαυτό μου τη δυνατότητα να μπορέσει να σπουδάσει κάτι που πραγματικά αγαπά…\nΑπό μία άλλη άποψη, βλέπω ένα άτομο που κοιμάται τον ύπνο του δικαίου, που ονειρεύεται να δει κάτι καλύτερο από αυτό που βλέπει στην κοινωνία. Βλέπω εμένα που ελπίζω και μελαγχολώ στη σκέψη ότι δεν υπάρχει το όνειρο, ότι έγινε πια ουτοπία…ΛΑΘΟΣ…. Πρέπει να έχω πίστη στην ελπίδα μου. Πρέπει να πάψω να μελαγχολώ, αλλά να πιστεύω στη δύναμη της θέλησης και της ανθρώπινης ψυχής.\nΑν συνεχίσω να κοιτάω τον καθρέπτη, θα δω έναν άνθρωπο που οι φίλοι του του λένε να σταματήσει να είναι θύμα των άλλων βοηθώντας τους σε ό,τι του ζητήσουν. Πάλι ΛΑΘΟΣ… Δεν είμαι θύμα επειδή θέλω να παραμείνω άνθρωπος. Ένας άνθρωπος που θέλει να βοηθάει τους φίλους του ή ακόμα και αυτούς που το παίζουν φίλοι του και εκείνος το ξέρει.\nΒλέπω, επίσης έναν άνθρωπο που δεν πιστεύει στην πολιτική του τόπου του και σε οποιοδήποτε πολιτικό κόμμα, γιατί βαρέθηκε να βλέπει τους πολιτικούς να καταχρώνται την εξουσία τους και ποτέ να μην τιμωρούνται.\nΚοιτάζοντας στον καθρέπτη βλέπω τα μάτια της ψυχής μου. Αναγνωρίζω την καλοσύνη που θέλω να δώσω στους άλλους και που οι άλλοι δεν την αποδέχονται, γιατί νιώθουν καλύτερα όταν ο άλλος τους εξαπατά. Όχι αυτό δεν θα το κάνω. Πάντα θα σου πω αυτό που σκέφτομαι, όσο κι αν πληγωθείς γιατί η αλήθεια έχει γίνει σπάνιο αγαθό.\nΕπιπλέον, βλέπω εμένα με τις ευαισθησίες μου, τα λάθη μου, την ψυχή μου. Με βλέπω και ξέρω ότι έχω κάνει πολλά λάθη και ότι θα κάνω μάλλον και άλλα ακόμα, γιατί θέλω να είμαι άνθρωπος, όσο κι αν μου κοστίσει…\nΚάτι που δε μου αρέσει είναι το ότι βλέπω τον εαυτό μου που το ανώτατο όριο χρόνου που μπορεί να θυμώσω με κάποιον είναι τα 10 λεπτά της ώρας. Αλλά δε με πειράζει.\nΤέλος, κοιτάζοντας ένα καθρέπτη, βλέπω εμένα να περιμένω να δω το μέλλον μου. Να ξέρω ότι τα πράγματα είναι δύσκολα και το ότι η φυγή σε μία άλλη χώρα, όπως μας συμβούλεψε να κάνουμε ένας καθηγητής την προηγούμενη ημέρα, είναι δειλία. Βλέπω εμένα μία γνωστή άγνωστη που κάποτε θα έχω καταλάβει πλήρως…\nΣυνοψίζοντας, αυτή είναι η κριτική του εαυτού μου. Μια περιγραφή ή καλύτερα μία εξομολόγηση ή κατάσταση αυτογνωσίας. Και αυτό γιατί δε μπορώ να είμαι αντικειμενική με μία εικόνα που σέβομαι και αγαπώ στα λογικά πλαίσια. Για το λόγο αυτό αφήνω εσάς να με κρίνετε όπως εσείς θεωρείτε ότι είναι σωστό.


Η Lenord + Bauer δραστηριοποιείται διεθνώς με εξειδίκευση στους αισθητήρες κίνησης και την ενσωματωμένη τεχνολογία κίνησης. Το καινοτόμο κιτ του αρθρωτού μαγνητικού κωδικοποιητή MiniCODER καλύπτει απόλυτα τις εργαλειομηχανές και τις εφαρμογές των μηχανών συσκευασίας.\nMiniCODER - δοκιμασμένο σε όλο τον κόσμο\nΤα μοντέρνα μηχανήματα διαθέτουν υψηλή απόδοση και ευελιξία. Προϋπόθεση γι' αυτά τα χαρακτηριστικά είναι ο βέλτιστος έλεγχος. Η ανάλυση και ο ρυθμός δειγματοληψίας είναι ζωτικής σημασίας για την ψηφιακή επεξεργασία των σημάτων. Όσο μεγαλύτερη ακρίβεια έχουν οι τιμές που παρέχονται από τους αισθητήρες, τόσο μεγαλύτερη λειτουργική ακρίβεια παρουσιάζει το σύστημα ελέγχου. Στον τομέα της μηχανολογίας και της κατασκευής εργαλείων είναι τα συμπαγή πακέτα των κωδικοποιητών που αναλαμβάνουν αυτό το έργο.\nΕδώ, τα MiniCODER μπορούν να αποδείξουν πλήρως τις δυνατότητές τους. Είναι συμπαγή, ακριβείας και ανθεκτικά. Δεν είναι τυχαίο που, από άποψη χρηστικότητας βρίσκονται στην κορυφή, σε παγκόσμιο επίπεδο, ως αισθητήρες ταχύτητας για άξονες υψηλής ταχύτητας.\nΥψηλές απαιτήσεις σε κατάλληλους αισθητήρες, αναλογικούς και ψηφιακούς.\nΤα νέα MiniCODER είναι διαθέσιμα ως αισθητήρες στροφών και θέσης. Με τη βοήθεια ενός τροχού στόχου ακριβείας παρέχουν είτε διαφορικά σήματα ακριβείας είτε απόλυτες θέσεις με υψηλή ακρίβεια. Κάθε σύστημα μέτρησης περιλαμβάνει τη μονάδα σάρωσης και μια αντίστοιχη κλίμακα μέτρησης. Εδώ η κλίμακα μέτρησης τοποθετείται απευθείας πάνω στον άξονα. Με αυτό τον τρόπο τα MiniCODER δεν χρειάζονται ειδικούς τριβείς ούτε συντήρηση και δεν υφίστανται φθορές.


Ian McKellen: Φερόμαστε στα τρανς άτομα, όπως η κοινωνία συνήθιζε να φέρεται στους γκέι ανθρώπους - t-zine.gr\nIan McKellen: «Τα προβλήματα που αντιμετωπίζουν τα τρανς άτομα με τον νόμο δεν είναι διαφορετικά από εκείνα που αντιμετωπίζαμε εμείς, οπότε νομίζω ότι πρέπει πραγματικά να είμαστε σύμμαχοι τους»\n«Πρέπει πραγματικά να είμαστε σύμμαχοι τους»\n«Τα προβλήματα που αντιμετωπίζουν τα τρανς άτομα με τον νόμο δεν είναι διαφορετικά από εκείνα που αντιμετωπίζαμε εμείς, οπότε νομίζω ότι πρέπει πραγματικά να είμαστε σύμμαχοι τους» δήλωσε ο ηθοποιός, Ian McKellen, αναφερόμενος στα δικαιώματα των τρανς ατόμων.\nΣε μια πρόσφατη συνέντευξή τους, ο Olly Alexander και ο Ian McKellen, συζήτησαν για το πόσο σημαντικό είναι να είμαστε όλοι/ες σύμμαχοι της τρανς κοινότητας. Οι δύο ηθοποιοί μίλησαν για τα δικαιώματα γενικότερα της ΛΟΑΤΚΙ κοινότητας εκφράζοντας ωστόσο την απογοήτευσή τους για τον τρόπο με τον οποίο η γκέι κοινότητα συμπεριφέρεται στα τρανς άτομα.\n«Ακούω άτομα – γκέι άτομα- να μιλούν για τους τρανς ανθρώπους, περίπου με τον ίδιο τρόπο που ο κόσμος συνήθιζε να μιλάει για τους γκέι», δήλωσε χαρακτηριστικά ο McKellen. «Η σύνδεση μεταξύ μας είναι όταν βρισκόμαστε κάτω από την queer ομπρέλα, είμαστε queer. Πραγματικά μου αρέσει που είμαι queer. Τα προβλήματα που αντιμετωπίζουν τα τρανς άτομα με το νόμο δεν είναι διαφορετικά από αυτά που αντιμετωπίζαμε εμείς, οπότε νομίζω ότι πρέπει πραγματικά να είμαστε σύμμαχοι τους».\nΟ McKellen αναφέρθηκε επίσης στις διαφορές μεταξύ της παλαιότερης ΛΟΑΤΚΙ+ γενιάς και της νέας. «Η εμπειρία μου ήταν τόσο διαφορετική από τη δική σας όσον αφορά στο σεξ και στο να είμαι γκέι». Όσον αφορά στη χρήση της λέξης «queer», ο McKellen αποκαλύπτει ότι εξακολουθεί να δυσκολεύεται με τον όρο. «Δεν είναι εύκολο για μένα να πω “queer”, γιατί για τόσο καιρό ήταν μια λέξη μίσους. Φυσικά, αν το χρησιμοποιήσεις για τον εαυτό σου το νόημα αλλάζει», είπε.\nΓερμανοί ποδοσφαιριστές συμμετέχουν σε καμπάνια υπέρ των ΛΟΑΤΚΙ+ παικτών\nTrans News | T-zine.gr | 01.03.2021\nIan McKellen γκέι ΛΟΑΤΚΙ Τρανς\nt-zine.gr 1 Μαρτίου 2021


Ο ΙΓΝΑΝΤΙΟΣ ΔΗΛΩΣΕ ΠΑΡΟΝ - AnaskopisiGR\n13 Νοέμβριος, 2019 - 11:56\nΣε αντίθεση με τη λεγόμενη «προοδευτική» πτέρυγα της Ιεραρχίας, που σκανδάλισε με τη σιωπή της μπροστά στις αποκρουστικές συμπεριφορές θλιβερών μειοψηφιών κατά των μεταναστών, ο Μητροπολίτης Δημητριάδος κ. Ιγνάτιος δεν επέλεξε τη βολική και ασφαλή αφωνία.\nΜίλησε ως ιεράρχης, κυρίως όμως μίλησε ως άνθρωπος. Και ουσιαστικά ξαναέπιασε το νήμα με τα πρώιμα χρόνια της παρουσίας του στο Σώμα της Εκκλησίας, τότε που ο μακαριστός Χριστόδουλος έβλεπε στο πρόσωπό του έναν δυνητικό διάδοχό του στον αρχιεπισκοπικό θρόνο.\nΟ σημερινός Μητροπολίτης Δημητριάδος, έβαλε πλέον υποθήκη για το μέλλον. Ειδικά όταν τον συγκρίνει κανείς με όσους «δελφίνους», πριν από έναν χρόνο τέτοιες μέρες, εξαπέλυαν επιθέσεις κάτω από τη ζώνη κατά του κ. Ιερωνύμου, με αφορμή τη διαπραγμάτευση με την κυβέρνηση Τσίπρα.\nΟΙ ΜΙΣΕΣ ΑΛΗΘΕΙΕΣ\nΧΡΗΣΜΟΣ ΤΣΙΠΡΑ ΓΙΑ ΣΥΡΙΖΑ.\nΤΟ ΒΡΕΤΑΝΙΚΟ ΔΡΑΜΑ ΜΕ ΤΗΝ ΠΑΝΔΗΜΙΑ


Καιρός: Σαρώνει ο Ηφαιστίων - Ποιες είναι οι επικίνδυνες περιοχές, χιόνια και στην Αθήνα | Έθνος\nΣτο έλεος του Ηφαιστίωνα ολόκληρη η χώρα (Copyright: Eurokinissi/Γιώργος Κονταρίνης)\nΕΛΛΑΔΑ 05.01.2020 21:55\nΤελευταία Ενημέρωση 05.01.2020 22:00\nΑναλυτική πρόβλεψη από τον μετεωρολόγο του OPEN, Κλέαρχο Μαρουσάκη για την πορεία του Ηφαιστίωνα\nΟ «Ηφαιστίων» είναι εδώ και δείχνει τα «δόντια» του. Σύμφωνα με τον μετεωρολόγο του Open TV Κλέαρχο Μαρουσάκη ανοίγεται ένα δύσκολο τριήμερο για τη χώρα μας καθώς θα υπάρξουν ισχυρές χιονοπτώσεις ακόμα και σε πεδινές περιοχές. Παράλληλα θα υπάρξουν θυελλώδεις άνεμοι ακόμα μέσα στο Αιγαίο που θα προσεγγίσουν τα 9-10 μποφόρ.\nΔιαβάστε ακόμη: 50 συμβουλές της ΕΜΑΚ που σώζουν ζωές\nΔιαβάστε ακόμη: Μέτρα στις εθνικές οδούς - Τι πρέπει να προσέξουν οι οδηγοί\nΔιαβάστε ακόμη: Πώς θα βάλετε αντιολισθητικές αλυσίδες\nΔιαβάστε ακόμη: Ανοιχτοί θερμαινόμενοι χώροι για άστεγους στον δήμο Αθηναίων\nΔιαβάστε ακόμη: Δείτε ζωντανά πού χιονίζει\nΤα χαρακτηριστικά της κακοκαιρίας είναι οι πολύ πυκνές χιονοπτώσεις που πέφτουν ήδη σε πολλές περιοχές στα βόρεια της χώρας μας. Αύριο Δευτέρα και μεθαύριο Τρίτη θα επεκταθούν και στην υπόλοιπη χώρα (Θεσσαλία, Στερεά Ελλάδα, Αττικόβοιωτία, Εύβοια, Ανατολική Πελοπόννησο, στα νησιά του Βόρειου Αιγαίου). Ταυτόχρονα θα υπάρξει σημαντική ενίσχυση των ανέμων μέσα στο Αιγαίο και θα δημιουργηθεί μεγάλη πίεση της τάξεως 9-11 μποφόρ. Επίσης θα υπάρξουν ισχυρές καταιγίδες στα νότια τμήματα της χώρας και ιδιαίτερα στη Νότια Πελοπόννησο, την Κρήτη, τα Δωδεκάνησα καθώς από εκεί θα περάσει το κέντρο του χαμηλού βαρομετρικού.\nΑπό την άλλη πλευρά όπου δεν χιονίσει θα υπάρξουν χαμηλές θερμοκρασίες αλλά και πολύ ισχυρός παγετός. Μάλίστα στη Δυτική Μακεδονία και την Ήπειρο ο υδράργυρος θα φτάσει ακόμα και τους - 10 βαθμούς Κελσίου.\nΣύμφωνα με τον Κλέαρχο Μαρουσάκη οι επικίνδυνες περιοχές είναι αυτές ανάμεσα σε Αττικοβοιωτία και Λαμία. Επίσης χιόνια θα πέσουν τις επόμενες ώρες στα βόρεια προάστια της Αττικής, ενώ αύριο Δευτέρα ίσως υπάρξει χιονόπτωση ακόμα και στο κέντρο της Αθήνας. Πολύ πυκνές χιονοπτώσεις θα υπάρξουν στην Ανατολική και Βορειοανατολική Πελοπόννησο.\n«Σαρώνει» τη χώρα ο «Ηφαιστίων»\nΟ «Ηφαιστίων» σαρώνει τη χώρα και τα πρώτα προβλήματα την κακοκαιρία εμφανίστηκαν στις ορεινές περιοχές της χώρας. Μάλιστα δεκάδες οδηγοί εγκλωβίστηκαν λόγω του χιονιά τόσο στη Χαλκιδική όσο και στα Καλάβρυτα. Είναι ενδεικτικό ότι στη Χαλκιδική αρκετά οχήματα αν και είχαν αλυσίδες ακινητοποιήθηκαν στους δρόμους και χρειάστηκε να ρυμουλκηθούν. Βέβαια υπήρξαν και εκείνοι που «κόλλησαν» στο χιονισμένο οδόστρωμα χωρίς αλυσίδες και προσπαθούσαν ακόμα και με βίντεο από το ίντερνετ να δουν πως τοποθετούνται.\nΠάγωσε η λίμνη στον Ομαλό\nΗ κακοκαιρία που πλήττει τη χώρα πάγωσε ακόμα και την τεχνητή λίμνη που βρίσκεται στον Ομαλό. Για το λόγο αυτό η Περιφέρεια Χανίων ζήτησε από όσους επισκέπτονται τη συγκεκριμένη περιοχή να επιστρέψουν άμεσα στη βάση τους καθώς υπάρχει μεγάλος κίνδυνος αποκλεισμού σε όλες τις ορεινές περιοχές.\nΠάντως ο κρατικός μηχανισμός βρίσκεται σε αυξημένη επιφυλακή προκειμένου να αποφευχθούν εικόνες ανάλογες με εκείνες της Προπαραμονής της Πρωτοχρονιάς όταν και κόπηκε στα δύο το οδικό δίκτυο της χώρας λόγω της «Ζηνοβίας». Την ίδια ώρα σε επιφυλακή βρίσκονται δήμοι και περιφέρειες ενώ σε ισχύ βρίσκονται και έκτακτα μέτρα από την Τροχαία. Μάλιστα στα διόδια των Αφιδνών βρίσκεται ακόμα και το ερπυστριοφόρο της ΕΜΑΚ προκειμένου να συνδράμει εάν χρειαστεί. Στο μεταξύ η Τροχαία διέκοψε την κυκλοφορία στην Πάρνηθα και συγκεκριμένα από το τελεφερίκ καλυμένα από το χιόνι είναι τα καταφύγια Φλαμπούρι και Μπάφι.\nΑκόμη στο Open TV μίλησε ο εκπρόσωπος Τύπου της ΕΛ.ΑΣ. Θοδωρής Χρονόπουλος ο οποίος αναφέρθηκε στην ετοιμότητα της αστυνομίας ενώ συνέστησε οι οδηγοί των οχημάτων να είναι εφοδιασμένοι με αλυσίδες και να μην εισέρχονται στη λωρίδα έκτακτης ανάγκης. Επίσης στο Open TV μίλησε και ο εκπρόσωπος Τύπου της Πυροσβεστικής Βασίλης Βαθρακογιάννης ο οποίος σημείωσε πως προς ώρας δεν υπάρχουν ιδιαίτερα προβλήματα, ενώ πρόσθεσε πως το πυροσβεστικό σώμα βρίσκεται σε πλήρη επιφυλακή\nΔείτε τα βίντεο του Open TV:


Τι είναι το YouTube και πώς λειτουργεί;\nΗμ/νία: 28 Αυγούστου 2014 | by Θοδωρής Κόνσουλας\nΤο YouTube είναι ένα Κοινωνικό Μέσο κοινοποίησης, αναπαραγωγής και διαμοιρασμού βίντεο. Είναι το δημοφιλέστερο στο είδος του, αφού κάθε μήνα το επισκέπτονται πάνω από 1 δισ. ενεργοί χρήστες, ενώ κάθε λεπτό ανεβαίνουν 100 ώρες βίντεο.\nΑπό το 2006 ανήκει στη Google, όπως και το Google+ και άλλες δημοφιλείς υπηρεσίες.\nΤο YouTube χρησιμοποιείται από τους χρήστες περισσότερο για να περνούν την ώρα τους, αφού μπορούν να συναντήσουν σε αυτό οτιδήποτε βίντεο μπορείτε να φανταστείτε. Στο Social Media Life συγκεντρώνουμε τα δημοφιλέστερα κάθε βδομάδα για το ελληνικό κοινό και το παγκόσμιο κοινό. Από την άλλη πλευρά, οι περισσότεροι χρήστες οι οποίοι ανεβάζουν βίντεο προσπαθούν να κερδίσουν έσοδα από τις διαφημίσεις.\nΤρόποι σύνδεσης στο YouTube\nΤο συγκεκριμένο Κοινωνικό Μέσο μπορεί κανείς να επισκεφθεί στο www.youtube.com μέσω υπολογιστή και κινητών συσκευών, στο www.youtube.com/tv μέσω έξυπνων τηλεοράσεων, καθώς επίσης και μέσω των εφαρμογών για Android, iOS και άλλων εφαρμογών.\nΠώς λειτουργεί το YouTube;\nΓια πολλούς, το YouTube θεωρείται ένα Κοινωνικό Δίκτυο, αφού οι χρήστες διαθέτουν προφίλ με το οποίο μπορούν και σχολιάζουν και κάνουν εγγραφές σε άλλα κανάλια για να ενημερώνονται για τα βίντεο που ανεβάζουν. Μάλιστα, πλέον οι χρήστες χρησιμοποιούν το Google+ προφίλ τους για τις προηγούμενες ενέργειες.\nΕκτός από το προφίλ, οι χρήστες διαθέτουν και δικό τους κανάλι το οποίο διαμορφώνουν όπως επιθυμούν και ανεβάζουν βίντεο για να τα αναπαράγουν οι υπόλοιποι χρήστες. Μία από τις δημοφιλείς λειτουργίες είναι η δημιουργία playlist με συγκεκριμένο θέμα και αρκετά βίντεο.\nΚάθε βίντεο περιέχει λειτουργίες όπως «Μου αρέσει» και «Δε μου αρέσει», με τις οποίες οι χρήστες εκφράζουν την αρέσκεια και δυσαρέσκεια τους αντίστοιχα. Επίσης, είναι εύκολη η κοινοποίηση ενός βίντεο σε άλλα Κοινωνικά Δίκτυα, ενώ επίσης παρέχεται και χώρος για σχόλια κάτω από τα βίντεο.\nΜία από τις εξαιρετικές λειτουργίες του YouTube είναι ο αλγόριθμος ο οποίος μπορεί και προτείνει παρόμοια βίντεο μετά την προβολή ενός συγκεκριμένου βίντεο, καθώς επίσης και προτεινόμενα βίντεο βάσει του ιστορικού προβολής του χρήστη.\nΤέλος, το YouTube δεν απαιτεί τη δημιουργία λογαριασμού για προβολή βίντεο, αν και με τη δημιουργία λογαριασμού ο χρήστης μπορεί να κάνει εγγραφές σε κανάλια για να ενημερώνεται για μελλοντικά βίντεο και να χρησιμοποιήσει περισσότερες σημαντικές λειτουργίες.\n4) Τι είναι το LinkedIn και πώς λειτουργεί;\n5) Τι είναι το Pinterest και πώς λειτουργεί;\nΕτικέτες: Social Media, Social Media How To, Social Media σχολείο, Social Networks, YouTube, YouTube How To, Κοινωνικά Δίκτυα, Κοινωνικά Μέσα


ΑΡΧΑΙΑ ΜΕΤΑΛΛΕΙΑ ΧΑΛΚΙΔΙΚΗ ΕΛΛΗΝΙΚΟΣ ΧΡΥΣΟΣ\nΑΡΧΑΙΑ ΜΕΤΑΛΛΕΙΑ ΚΑΙ ΧΡΥΣΟΣ - ΧΑΛΚΙΔΙΚΗ\nΗ Χαλκιδική χαρακτηρίζεται από το σημαντικό ιστορικό και πολιτιστικό πλούτο της, που συνδέεται άρρηκτα με τη μεταλλευτική δραστηριότητα στην περιοχή και συγκεκριμένα στο βορειοανατολικό τμήμα της, το οποίο είναι πλούσιο σε μεικτά θειούχα μεταλλεύματα. Επίσης, είναι η περιοχή στην οποία οι μεταλλευτικές δραστηριότητες ξεκίνησαν πιο νωρίς από ό,τι σε άλλες ρωμαϊκές κτήσεις, κατά τη Ρωμαιοκρατία.\nΤα μεταλλεία της Κασσάνδρας εκτείνονται σε μία ευρύτερη περιοχή συνολικής έκτασης 200 τετραγωνικών χιλιομέτρων μεταξύ των χωριών Ολυμπιάδας, Στανού, Μεγάλης Παναγίας και Ιερισσού. Περιλαμβάνουν τα κοιτάσματα θειούχων βασικών και πολύτιμων μετάλλων Ολυμπιάδας, Μαντέμ Λάκκος, Μαύρες Πέτρες, τα κοιτάσματα μαγγανίου-χρυσού της Πιάβιτσας και Βαρβάρας και το κοίτασμα χαλκού-χρυσού των Σκουριών, Μεγάλης Παναγίας.\nΤα μεταλλεία χρυσού, αργύρου, μολύβδου, ψευδαργύρου, χαλκού και μαγγανίου της βόρειας Χαλκιδικής (Στρατώνι και Ολυμπιάδα) αποτέλεσαν τον κυρίαρχο χρηματοδότη του μακεδονικού βασιλείου και των εκστρατειών του Μεγάλου Αλεξάνδρου.\nΟ Κορνήλιος Λ. Σαγκουί στο άρθρο του «The ancient Mining Works of Cassandra», που δημοσιεύθηκε στο περιοδικό Economic Geology, ισχυρίζεται ότι βρήκε εδώ, στις στοές των μεταλλείων της Lipzada (Ολυμπιάδα), νομίσματα του Φιλίππου και του Αλεξάνδρου.\nΣτην περιοχή σώζονται περισσότερα από 300 πηγάδια και περίπου 200.000 κυβικά μέτρα αρχαίων μεταλλουργικών απορριμμάτων, των κοινών «σκουριών» από την εκκαμίνευση των μεταλλευμάτων. Με βάση ιστορικές πηγές και τα αποτελέσματα άμεσων και έμμεσων αναλύσεων και προσδιορισμών που έχουν γίνει στις παραπάνω σκουριές, η έναρξη της δραστηριότητας εντοπίζεται στις αρχές της κλασικής αρχαιότητας.\nΑπόσπασμα κειμένου από τον ιστότοπο του Δήμου Αριστοτέλη (www.dimosaristoteli.gr)


home ΠοδόσφαιροΓυναικείο ΠοδόσφαιροΓυναικείο Ποδόσφαιρο«Θα τα δώσουμε όλα» Κοινοποιήστε\nΔημοσίευση: Παρασκευή, 03 Ιουνίου 2011 22.02\nΗ Ρωσία κρατήθηκε ζωντανή στο παιχνίδι των ημιτελικών του Ευρωπαϊκού Πρωταθλήματος με την επικράτησή της κόντρα στο Βέλγιο με 3-1.\tΗ Άννα Χολόβιαγκα ήταν αδιαμφισβήτητα η κορυφαία παίκτρια του αγώνα, αφού με τα δύο γκολ που σημείωσε χάρισε τη νίκη στην ομάδα της, διατηρώντας παράλληλα τις ελπίδες της Ρωσίας ζωντανές για πρόκριση στα ημιτελικά της διοργάνωσης. Η 19χρονη μέσος της Ροσιγιάνκα, μιλώντας στην επίσημη ιστοσελίδα της UEFA τόνισε ότι η ήττα δεν πέρασε ούτε μία στιγμή από το μυαλό της και ξεκαθάρισε ότι θα τα δώσει όλα προκειμένου η Ρωσία να εξασφαλίσει την είσοδο στα ημιτελικά, στην τελευταία αναμέτρηση κόντρα στην Ελβετία.\n«Η ήττα δεν πέρασε ούτε μια στιγμή από το μυαλό μας. Εστιάσαμε την προσοχή μας στο πως θα κερδίσουμε. Από τη στιγμή που προηγηθήκαμε στο σκορ επαναπαυτήκαμε με αποτέλεσμα να ισοφαριστούμε. Ο επόμενος αγώνας είναι άλλη μια μάχη που καλούμαστε να δώσουμε για να εξασφαλίσουμε την πρόκρισή μας. Είναι πολύ σημαντικός αγώνας και θα πρέπει να τα δώσουμε όλα. Πρέπει να δείξουμε την ποιότητά μας και να βγάλουμε όλη την ενέργειά μας μέσα στο γήπεδο για να νικήσουμε».\tΚατηγορία: Γυναικείο Ποδόσφαιρο